Da Ukraine ikke er medlem af NATO, er alliancens medlemmer ikke forpligtet til at komme ukrainerne til undsætning, har generalsekretær Jens Stoltenberg understreget.
Udtalelsen er blevet tolket som et tegn på, at NATO ikke vil gå militært ind i konflikten, ligesom alliancen heller ikke gjorde ved annekteringen af Krim-halvøen i 2014.
Hos NATO’s mægtigste medlemsland, USA, har præsident Joe Biden truet Rusland med økonomiske sanktioner i tilfælde af en invasion og sagt, at USA vil sende flere soldater til alliancens østligste medlemslande, hvis det sker.